Berpirsîyarê Têkilîyanê Teberî yê QSD'yî Rêdûr Xelîlî vat, dewleta Tirkî ya îşxalkare rojakewtena Serêkanîyê de dewanê Menacir, Esedîye û Mişrafî de hêrişêko hera da destpêkerdene û naye ra zî herême de şerêko giran esto.
Xelîlî îfade kerd ke dewleta Tirkî ya îşxalkare çeteyanê xo reyde bi nê hêrişan adirbirnayîş binpay kena û vat, "DYA  ya ke pozîsyonê garantora nê adirbirnayîşî de ya ganî lezabeze nê hêrişan vindarne."
